**Janakkalan lukio** on Janakkalassa sijaitseva lukio. Lukio syntyi, kun Tervakosken ja Turengin lukiot yhdistyivät 1.8.2013.

Yleislinjan lisäksi Turengin toimipisteessä toimii urheilulinja. Opiskelijoita lukiossa on yhteensä noin 260. Koulun rehtorina toimii Timo Hillman.

Historiaa
---------

### Turengin lukio

Turengin lukion toiminta alkoi vuonna 1960 perustetun Turengin yhteiskoulun yhteydessä. Lukion toiminta alkoi vuonna 1964, jolloin 26 opiskelijaa aloitti lukio-opintonsa. Keskiarvoraja lukioon oli 6,5. Lukio jakautui kahteen ryhmään, humanistiseen ja matemaattiseen. Humanistisella linjalla opiskeltiin erityisesti kieliä. Valikoimasta löytyi saksa, englanti ja latina. Matemaattisella linjalla opiskelu painottui matematiikkaan, jota opiskeltiin kahdeksan tuntia viikossa. Ryhmävalinnan lisäksi opiskelijat saivat valita opiskeltavaksi joko psykologian tai biologian.

Ensimmäiset ylioppilaat valmistuivat vuonna 1967. Tuolloin valmistuneita opiskelijoita oli 15. Valmistuneet oppilaat istuttivat päättäjäispäivän aamuna koulun pihaan itsenäisyyden kuusen, joka edelleen tänäkin päivänä sijaitsee ja kasvaa samaisella paikalla.

Vuonna 2009 Turengin lukiossa alkoi urheilulinja. Tuolloin opiskelunsa linjalla aloitti 12 opiskelijaa.

### Tervakosken lukio

Tervakosken lukion toiminta alkoi myöskin Tervakoskelle vuonna 1947 perustetun yhteiskoulun yhteydessä. Lukio perustettiin vuonna 1962.

### Koulujen yhdistyminen Janakkalan lukioksi

Janakkalan kunnanvaltuusto päätti kokouksessaan 14.1.2013, että Janakkalan kaksi lukiota yhdistetään hallinnollisesti. Janakkalan lukio perustettiin virallisesti 1.8.2013. Koulun rehtorina aloitti entisen Tervakosken lukion rehtori Sinikka Luoma (ent. Pulkkinen).

Koulurakennusten historiaa
--------------------------

### Turenki

Katso Turengin yhteiskoulu

### Tervakoski

Katso Tervakosken yhteiskoulu

Opiskelu ja toiminta nykyään
----------------------------

| Keskiarvorajat 2014–2021 |
| --- |
| Vuosi | Janakkalan lukio,Tervakosken toimipiste | Janakkalan lukio,Turengin toimipiste | Janakkalan lukio,Turengin toimipisteen urheilulinja | Aloituspaikatyhteensä |
| 2014–2015 | Muuttumaton 7,83 | Muuttumaton 7,00 |  | Muuttumaton 108 |
| 2015–2016 | Laskua 7,08 | Nousua 7,08 |  | Muuttumaton 108 |
| 2016–2017 | Muuttumaton 7,08 | Laskua 7,00 | Muuttumaton 8,25 | Nousua 118 |
| 2017–2018 | Nousua 7,25 | Muuttumaton 7,00 | Laskua 7,50 | Nousua 122 |
| 2018–2019 | Laskua 7,15 | Muuttumaton 7,00 | Laskua 7,17 | Nousua 123 |
| 2019–2020 | Nousua 7,25 | Nousua 7,08 | Nousua 7,25 | Muuttumaton 123 |
| 2020–2021 | Laskua 7,00 | Laskua 7,00 | Laskua 7,00 | Muuttumaton 123 |
| 2021–2022 | Nousua 7,08 | Muuttumaton 7,00 | Muuttumaton 7,00 | Muuttumaton 123 |

Janakkalan lukio jakoi Parolan lukion kanssa ensimmäisen sijan STT:n lukiovertailussa Kanta-Hämeen lukioista vuonna 2017. STT:n lukiovertailussa ylioppilastutkintomenestystä verrataan lukiolaisten lähtötasoon. Taasen Ylen tekemässä listauksessa, jossa lukiot listataan pelkän ylioppilastutkintomenestyksen perusteella, Janakkalan lukio sijoittui sijalla 72 ollen Kanta-Hämeen toiseksi paras.

Keskiarvorajat Janakkalan lukioon vuonna 2021 olivat Tervakosken toimipisteeseen 7,08, Turengin toimipisteeseen 7,00 ja urheilulinjalle 7,00.

Rehtorit
--------

### Turengin lukio

* 1960 (Tervakosken yhteiskoulu)
* Teuvo Ylöstalo, 1976–1994
* Marja-Leena Mahlamäki (ent. Kekki), 1994 – lokakuu 2012
* Raimo Laurila, lokakuu 2012–2013

### Tervakosken lukio

* Aimo Markkula (Tervakosken yhteiskoulu), 1962–...
* Mikko Vähäkangas, 1976–...
* Lea Ahonen, ... – helmikuu 2011
* Sinikka Luoma (ent. Pulkkinen), helmikuu 2011 – 2013

### Janakkalan lukio

* Sinikka Luoma (ent. Pulkkinen), 2013–2014
* Timo Hillman, 2014–

Lähteet
-------

1. 1 2 3 4  Tietoa Janakkalan lukiosta Janakkalan kunta. Viitattu 18.3.2018.
2. 1 2  *Janakkala ennen ja nyt XLVI*, s. 12–19. Janakkala-Seura, 1997.
3. ↑  Turengin lukiossa alkaa urheilulinja *Hämeen Sanomat*.  Arkistoitu 19.3.2018. Viitattu 18.3.2018.
4. ↑  *Janakkala ennen ja nyt XXXVI*, s. 24–26. Janakkala-Seura, 1987.
5. ↑  Janakkalan lukioille yhteinen rehtori *Hämeen Sanomat*.  Arkistoitu 19.3.2018. Viitattu 18.3.2018.
6. 1 2 3 4 5 6 7 8 9 10 11 12 13 14 15 16 17 18 19 20 21 22 23  Ammatillisen koulutuksen ja lukiokoulutuksen yhteishaun pisterajat (Valitse vuosi kohdasta Koulutuksen alkamisvuosi.) Opetushallinnon tilastopalvelu Vipunen. Viitattu 8.2.2022.
7. 1 2 3 4 5 6 7 8  Ammatillisen koulutuksen ja lukiokoulutuksen yhteishaku (Valitse vuosi kohdasta Koulutuksen alkamisvuosi.) Opetushallinnon tilastopalvelu Vipunen. Viitattu 8.2.2022.
8. ↑  Janakkalan ja Parolan lukiot Kanta-Hämeen ykkösiä *Hämeen Sanomat*.  Arkistoitu 19.3.2018. Viitattu 18.3.2018.
9. ↑  Listasimme koko Suomen yo-tulokset – Katso, miten oma lukiosi pärjäsi *Yle Uutiset*. Viitattu 18.3.2018.

Aiheesta muualla
----------------

* Lukion kotisivut (Arkistoitu – Internet Archive)